A radikális politikus felesége magyar, innen a szoros magyar kapcsolat.

Szerdán meglátogatta Geert Wilders, a holland radikális Szabadságpárt vezetője Vilmos Sándor holland királyt és Máxima királynőt – erről a választási győzelemről pártjával tavasszal lecsúszó politikus Facebook- és Twitter oldalain adott hírt.

A politikus közölte: kellemes és nyílt beszélgetést folytatott a királyi párral, akiknek egy üveg magyar pálinkát ajándékozott.

Wilders felesége egyébként magyar, ezzel kapcsolatosan pedig több, magyar vonatkozású fotót is feltölt a közösségi médiába – itt van például ez a gyöngyszem, ahol a holland radikális politikus a magyar mulatós-császárral, Bunyós Pityuval bulizott együtt.